b'\n_START_ARTICLE_\nMu\xc5\xa1amieji instrumentai\n_START_PARAGRAPH_\nMu\xc5\xa1amasis muzikos instrumentas\xc2\xa0\xe2\x80\x93 muzikos instrumentas, kuriuo garsas i\xc5\xa1gaunamas suduodant \xc4\xaf j\xc4\xaf ranka ar kokiu nors daiktu, j\xc4\xaf kratant ar kitaip priver\xc4\x8diant instrument\xc4\x85 ar jo dal\xc4\xaf vibruoti. Muzikos instrumentu gali tapti bet kuris objektas, kuris sm\xc5\xabgiu generuoja gars\xc4\x85 ir kurio garsas panaudojamas melodijoje (pvz., tai gali b\xc5\xabti dur\xc5\xb3 u\xc5\xbetrenkimo garsas). Tai vieni seniausi\xc5\xb3 muzikos instrument\xc5\xb3, u\xc5\xbe kuriuos senesnis yra tik \xc5\xbemogaus balsas._NEWLINE_Mu\xc5\xa1amieji skirstomi \xc4\xaf dvi pagrindines klases: turintys galim\xc4\x85 nusakyti ir suderinti tono auk\xc5\xa1t\xc4\xaf (varpai, metalofonas) ir (\xc4\xafprastai grojant) jo neturintys (daugelis b\xc5\xabgn\xc5\xb3).\n_START_SECTION_\nB\xc5\xabgn\xc5\xb3 istorija\n_START_PARAGRAPH_\nPirmasis b\xc5\xabgnas atsirado ma\xc5\xbedaug 6000 met\xc5\xb3 prie\xc5\xa1 m\xc5\xabs\xc5\xb3 er\xc4\x85. Mesopotamijoje buvo i\xc5\xa1kastas cilindro formos b\xc5\xabgnas, kuriam 5000 met\xc5\xb3. Taip pat rasti pie\xc5\xa1iniai olose. Pie\xc5\xa1iniuose matyti, jog b\xc5\xabgnas da\xc5\xbeniausiai naudojamas ritualuose bei ceremonijose. Amerikos ind\xc4\x97nai savo ritualams buvo susik\xc5\xabr\xc4\x99 b\xc5\xabgnus padarytus i\xc5\xa1 moli\xc5\xabg\xc5\xb3 bei med\xc5\xbeio._NEWLINE_B\xc5\xabgnai buvo naudojami ne vien muzikai sukurti. Tai ir persp\xc4\x97jamieji \xc5\xbeenklai, susisiekimo b\xc5\xabdas, emocij\xc5\xb3 i\xc5\xa1rei\xc5\xa1kimas. \xc5\xa0iuos instrumentus, vienokia ar kitokia forma naudojo visos kult\xc5\xabros. B\xc5\xabgnas sudarytas i\xc5\xa1, taip vadinamojo, k\xc5\xabno bei pl\xc4\x97vel\xc4\x97s, kuri j\xc4\xaf aptraukia. Klaidingai manoma, kad garsas priklauso nuo b\xc5\xabgno k\xc5\xabno, ta\xc4\x8diau i\xc5\xa1 ties\xc5\xb3 j\xc4\xaf reguliuoja membranos vibracija i\xc5\xa1gaunama j\xc4\x85 palietus._NEWLINE_Perkusija buvo grojama nuo prie\xc5\xa1istorini\xc5\xb3 laik\xc5\xb3. Ankstyviausi b\xc5\xabgnai buvo padaryti i\xc5\xa1 \xc5\xbeuvies ar reptilijos odos, kuria aptempdavo medin\xc4\xaf instrumento k\xc5\xabn\xc4\x85. V\xc4\x97liau, kaip membrana buvo naudojamos kit\xc5\xb3 \xc5\xbeinduoli\xc5\xb3 odos._NEWLINE_B\xc5\xabgno k\xc5\xabnas paprastai gaminamas i\xc5\xa1 med\xc5\xbeio. Da\xc5\xbeniausiai tai klevas, ber\xc5\xbeas, tuopa. Kai kurie b\xc5\xabgnai gaminami i\xc5\xa1 metalo, tokio kaip plienas, aliuminis, \xc5\xbealvaris, bronza. Yra b\xc5\xabgn\xc5\xb3 ir i\xc5\xa1 sintetini\xc5\xb3 med\xc5\xbeiag\xc5\xb3, da\xc5\xbeniausiai tai itin kietas plastikas._NEWLINE_Mu\xc5\xa1am\xc5\xb3j\xc5\xb3 s\xc4\x85statas, grup\xc4\x97 \xc4\xafvairi\xc5\xb3 b\xc5\xabgn\xc5\xb3, kilo i\xc5\xa1 paraduose bei eisenos mar\xc5\xa1iravusi\xc5\xb3 muzikant\xc5\xb3 Naujajame Orleane. 1930 metais mu\xc5\xa1am\xc5\xb3j\xc5\xb3 s\xc4\x85statas i\xc5\xa1populiar\xc4\x97jo. Buvo suvokta, jog vienas \xc5\xbemogus gali groti daugiau nei vienu b\xc5\xabgnu. Didel\xc4\x97s gausos pavieni\xc5\xb3 b\xc5\xabgninink\xc5\xb3 nebereik\xc4\x97jo. S\xc4\x85statas buvo sudarytas i\xc5\xa1 bass drum and foot pedal, snare, tam tam\xc5\xb3 ir \xc4\xafvairi\xc5\xb3 cimbal\xc5\xb3._NEWLINE_1960 metais rokas i\xc5\xa1populiarino b\xc5\xabgnus, buvo prad\xc4\x97ta kurti elektroninius mu\xc5\xa1amuosius. Jie gal\xc4\x97jo i\xc5\xa1gauti garsus, kuri\xc5\xb3 tradiciniai b\xc5\xabgnai i\xc5\xa1gauti nesugeb\xc4\x97jo.\n_START_SECTION_\nMu\xc5\xa1am\xc5\xb3j\xc5\xb3 gamintojai\n_START_PARAGRAPH_\nKai atsirado b\xc5\xabgn\xc5\xb3 s\xc4\x85statas atsirado ir kompanijos, kurios juos gamino. Viena i\xc5\xa1 pirm\xc5\xb3j\xc5\xb3, \xc5\xbeinomiausi\xc5\xb3 bei labiausiai \xc4\xaftakojusi\xc5\xb3 b\xc5\xabgn\xc5\xb3 s\xc4\x85stato kitim\xc4\x85 firm\xc5\xb3\xc2\xa0\xe2\x80\x93 The Ludwig Drum Company. Kitos garsios kompanijos: Yamaha, Pearl, Tama ir Gretsch.\n_START_SECTION_\nMu\xc5\xa1am\xc5\xb3j\xc5\xb3 instrument\xc5\xb3 pavadinimai\n_START_PARAGRAPH_\nDidysis b\xc5\xabgnas, l\xc4\x97k\xc5\xa1t\xc4\x97s, b\xc5\xabgnelis, gongas, trikampis, timpanai.'